ਸਤਿਕਾਰਯੋਗ \_\_\_\_\_\_\_\_\_\_

ਸਕੂਲ ਸਿੱਖਣ ਦੇ ਉਸਾਰੂ ਸਥਾਨ ਹਨ ਜਿੱਥੇ ਹਰ ਕਿਸੇ ਨੂੰ ਸੁਰੱਖਿਅਤ ਅਤੇ ਸਿਹਤਮੰਦ ਸਿੱਖਣ ਦੇ ਵਾਤਾਵਰਨ ਵਿੱਚ ਸਿੱਖਣ ਦਾ ਅਧਿਕਾਰ ਹੁੰਦਾ ਹੈ। ਸਕੂਲ ਕੰਮ ਵਾਲੀਆਂ ਜਗ੍ਹਾਵਾਂ ਵੀ ਹਨ, ਅਤੇ ਸਕੂਲ ਦੇ ਕਰਮਚਾਰੀ ਅਜਿਹੇ ਵਾਤਾਵਰਨ ਵਿੱਚ ਕੰਮ ਕਰਨ ਦਾ ਹੱਕ ਰੱਖਦੇ ਹਨ ਜਿੱਥੇ ਉਹ ਧਮਕਾਏ ਗਏ ਜਾਂ ਅਸੁਰੱਖਿਅਤ ਮਹਿਸੂਸ ਨਹੀਂ ਕਰਦੇ।

ਟਰਮ 3, 2022 ਤੋਂ ਸ਼ੁਰੂ ਹੋ ਕੇ, ਸਕੂਲ ਭਾਈਚਾਰਾ ਸੁਰੱਖਿਆ ਆਦੇਸ਼ ਸਕੀਮ (ਸਕੂਲ ਕਮਿਊਨਿਟੀ ਸੇਫਟੀ ਆਰਡਰ ਸਕੀਮ) (ਸਕੀਮ) ਵਿਕਟੋਰੀਆ ਦੇ ਸਾਰੇ ਸਕੂਲਾਂ ਵਿੱਚ ਲਾਗੂ ਹੋ ਜਾਵੇਗੀ। ਇਹ ਸਕੀਮ ਪ੍ਰਿੰਸੀਪਲਾਂ ਅਤੇ ਹੋਰ ਅਧਿਕਾਰਿਤ ਵਿਅਕਤੀਆਂ ਨੂੰ ਨਿਰੰਤਰ ਜਾਂ ਤੁਰੰਤ ਸਕੂਲ ਭਾਈਚਾਰੇ ਦੇ ਸੁਰੱਖਿਆ ਆਦੇਸ਼ ਜਾਰੀ ਕਰਨ ਦੇ ਯੋਗ ਬਣਾਉਂਦੀ ਹੈ ਜੋ ਉਸ ਤਰੀਕੇ 'ਤੇ ਰੋਕਾਂ ਲਗਾਉਂਦੇ ਹਨ ਜਿਸ ਰਾਹੀਂ ਕੁਝ ਮਾਪੇ, ਸੰਭਾਲ ਕਰਨ ਵਾਲੇ ਜਾਂ ਹੋਰ ਬਾਲਗ ਜੋ ਕਰਮਚਾਰੀਆਂ, ਵਿਦਿਆਰਥੀਆਂ ਜਾਂ ਸਕੂਲ ਦੇ ਭਾਈਚਾਰੇ ਵਿੱਚ ਹੋਰਨਾਂ ਪ੍ਰਤੀ ਹਾਨੀਕਾਰਕ, ਦੁਰਵਿਵਹਾਰ ਜਾਂ ਧਮਕਾਊ ਤਰੀਕੇ ਨਾਲ ਵਿਵਹਾਰ ਕਰਦੇ ਹਨ। ਸਕੀਮ ਬਾਰੇ ਵਧੇਰੇ ਜਾਣਕਾਰੀ ਵਾਸਤੇ [ਇੱਥੇ](https://www.vic.gov.au/school-community-safety-orders) ਕਲਿੱਕ ਕਰੋ, ਜਿਸ ਵਿੱਚ ਇੱਕ ਛੋਟੀ ਜਿਹੀ [ਵੀਡੀਓ](https://vimeo.com/723185699/0195aac2e2) ਵੀ ਸ਼ਾਮਲ ਹੈ ਜੋ ਇਸ ਸਕੀਮ ਦੀ ਸੰਖੇਪ ਜਾਣਕਾਰੀ ਪ੍ਰਦਾਨ ਕਰਦੀ ਹੈ।

ਇਹ ਸਕੀਮ ਉਹਨਾਂ ਲੋਕਾਂ ਅਤੇ ਉਹਨਾਂ ਦੇ ਬੱਚੇ ਲਈ ਕਈ ਤਰ੍ਹਾਂ ਦੇ ਸੁਰੱਖਿਆ-ਉਪਾਅ ਪ੍ਰਦਾਨ ਕਰਦੀ ਹੈ ਜੋ ਕਿਸੇ ਆਦੇਸ਼ ਦੇ ਅਧੀਨ ਹੋ ਸਕਦੇ ਹਨ। ਉਦਾਹਰਨ ਲਈ, ਕੋਈ ਨਿਰੰਤਰ ਸਕੂਲ ਭਾਈਚਾਰਾ ਸੁਰੱਖਿਆ ਆਦੇਸ਼ ਜਾਰੀ ਕਰਨ ਤੋਂ ਪਹਿਲਾਂ, ਅਧਿਕਾਰਿਤ ਵਿਅਕਤੀ ਨੂੰ ਲਾਜ਼ਮੀ ਕੋਈ ਆਦੇਸ਼ ਜਾਰੀ ਕਰਨ ਲਈ ਨੋਟਿਸ ਪ੍ਰਤੀ ਉਸ ਵਿਅਕਤੀ ਦੇ ਜਵਾਬ ਬਾਰੇ ਅਤੇ ਇਸ ਗੱਲ 'ਤੇ ਵਿਚਾਰ ਕਰਨਾ ਚਾਹੀਦਾ ਹੈ ਕਿ ਆਦੇਸ਼ ਉਹਨਾਂ ਦੇ ਬੱਚੇ ਨੂੰ ਕਿਵੇਂ ਪ੍ਰਭਾਵਿਤ ਕਰ ਸਕਦਾ ਹੈ। ਆਦੇਸ਼ਾਂ ਨੂੰ ਕੇਵਲ ਆਖਰੀ ਉਪਾਅ ਦੇ ਵਿਕਲਪ ਵਜੋਂ ਜਾਰੀ ਕੀਤਾ ਜਾ ਸਕਦਾ ਹੈ ਜੇਕਰ ਇਹ ਵਿਵਹਾਰ ਨੂੰ ਹੱਲ ਕਰਨ ਲਈ ਸਭ ਤੋਂ ਘੱਟ ਪ੍ਰਤੀਬੰਧਿਤ ਵਿਕਲਪ ਹੈ। ਉਹਨਾਂ ਮਾਪਿਆਂ, ਸੰਭਾਲ ਕਰਨ ਵਾਲਿਆਂ ਅਤੇ ਹੋਰ ਬਾਲਗਾਂ ਵਾਸਤੇ ਸਕੀਮ ਵਿੱਚ ਬਣਾਈਆਂ ਗਈਆਂ ਸੁਰੱਖਿਆਵਾਂ ਬਾਰੇ ਵਧੇਰੇ ਪੜ੍ਹਨ ਲਈ ਜੋ ਕਿਸੇ ਆਦੇਸ਼ ਦੇ ਅਧੀਨ ਹੋ ਸਕਦੇ ਹਨ (ਜਿਸ ਵਿੱਚ ਅਪੀਲ ਦੇ ਅਧਿਕਾਰਾਂ ਬਾਰੇ ਜਾਣਕਾਰੀ ਵੀ ਸ਼ਾਮਲ ਹੈ), [ਵਿਭਾਗ ਦੀ ਵੈੱਬਸਾਈਟ](https://www.vic.gov.au/school-community-safety-orders) ਤੱਕ ਪਹੁੰਚ ਕਰੋ।

ਸਕੂਲ ਵਿਖੇ ਹਰ ਕੋਈ, ਖਾਸ ਕਰਕੇ ਕਰਮਚਾਰੀ ਅਤੇ ਮਾਪੇ/ਸੰਭਾਲ ਕਰਨ ਵਾਲੇ, ਸਕੂਲ ਨੂੰ ਸਿੱਖਣ ਅਤੇ ਕੰਮ ਵਾਸਤੇ ਬੇਹਤਰ ਜਗ੍ਹਾ ਬਨਾਉਣ ਵਿੱਚ ਭੂਮਿਕਾ ਨਿਭਾਉਂਦੇ ਹਨ। [ਸਕੂਲ ਦੇ ਭਾਈਚਾਰੇ ਦੀ ਨੀਤੀ (School Community Policy) ਦੇ ਅੰਦਰ ਆਦਰ-ਭਰਪੂਰ ਵਿਵਹਾਰ](https://www.education.vic.gov.au/Pages/Respectful-Behaviours-within-the-School-Community-Policy.aspx), ਸਿੱਖਣ ਵਾਸਤੇ ਉਸਾਰੂ ਵਾਤਾਵਰਨ ਦੀ ਸਿਰਜਣਾ ਕਰਨ ਵਿੱਚ ਮਾਪਿਆਂ, ਸੰਭਾਲ ਕਰਨ ਵਾਲਿਆਂ ਅਤੇ ਸਕੂਲ ਦੇ ਕਰਮਚਾਰੀਆਂ ਦੀਆਂ ਸਾਂਝੀਆਂ ਭੂਮਿਕਾਵਾਂ ਨੂੰ ਉਜਾਗਰ ਕਰਦੇ ਹਨ।

ਸਾਡਾ ਪਰਸਪਰ ਟੀਚਾ ਤੁਹਾਡੇ ਬੱਚੇ ਦੀ ਸਿੱਖਿਆ ਵਿੱਚ ਸਹਾਇਤਾ ਕਰਨਾ ਹੈ । ਅਜਿਹਾ ਕਰਨ ਲਈ, ਅਸੀਂ ਚਾਹੁੰਦੇ ਹਾਂ ਕਿ ਵਾਪਸੀ ਸਲਾਹ (ਫੀਡਬੈਕ) ਅਤੇ ਸ਼ਿਕਾਇਤਾਂ ਦੋਨੋਂ ਉਸਾਰੂ ਅਤੇ ਆਦਰ-ਭਰਪੂਰ ਹੋਣ। ਮਾਪਿਆਂ ਨੂੰ ਸਕੂਲ ਦੀ ਸ਼ਿਕਾਇਤ ਨੀਤੀ ਜਾਂ ਪ੍ਰਕਿਰਿਆ ਜਾਂ [ਵਿਭਾਗ ਦੀ ਸ਼ਿਕਾਇਤ ਨੀਤੀ](https://www2.education.vic.gov.au/pal/complaints/policy) ਦੀ ਪਾਲਣਾ ਕਰਨ ਲਈ ਯਾਦ ਕਰਵਾਇਆ ਜਾਂਦਾ ਹੈ ਜੇਕਰ ਤੁਸੀਂ ਕੋਈ ਉਸਾਰੂ ਅਤੇ ਆਦਰ-ਭਰਪੂਰ ਵਾਪਸੀ ਸਲਾਹ (ਫੀਡਬੈਕ) ਦੇਣਾ ਚਾਹੁੰਦੇ ਹੋ।

ਸਾਡੇ ਸਕੂਲ ਦੇ ਭਾਈਚਾਰੇ ਨਾਲ ਉਸਾਰੂ ਰਿਸ਼ਤਾ ਬਨਾਉਣ ਲਈ ਤੁਸੀਂ [ਸਕੂਲ ਭਾਈਚਾਰੇ ਦੀ ਨੀਤੀ ਦੇ ਅੰਦਰ ਆਦਰ-ਭਰਪੂਰ ਵਿਵਹਾਰਾਂ](https://www.education.vic.gov.au/Pages/Respectful-Behaviours-within-the-School-Community-Policy.aspx) ਨੂੰ ਅਤੇ ਹੋਰ ਸਰੋਤਾਂ ਨੂੰ [ਇੱਥੇ](https://www.vic.gov.au/building-positive-relationship-your-childs-school) ਲੱਭ ਸਕਦੇ ਹੋ।

[insert Principal’s name and contact details].